[{"text_idx": "#000004", "text": "Gwasanaethau Cyffuriau ac Alcohol Dyfed"}, {"text_idx": "#000005", "text": "Salwch am 7 Niwrnod neu Lai"}, {"text_idx": "#000006", "text": "Os byddwch i ffwrdd o'r gwaith yn sa\u0302l am saith niwrnod neu lai, ni ddylai eich cyflogwr ofyn am dystiolaeth feddygol eich bod wedi bod yn sa\u0302l. Yn hytrach, gall ofyn i chi gadarnhau eich bod wedi bod yn sa\u0302l. Gallwch wneud hyn trwy lenwi ffurflen eich hun pan fyddwch yn dychwelyd i'r gwaith. Gelwir hyn yn hunanardystio."}, {"text_idx": "#000007", "text": "Mwy na 7 Niwrnod o Salwch"}, {"text_idx": "#000008", "text": "Os byddwch i ffwrdd o'r gwaith yn sa\u0302l am fwy na saith niwrnod, bydd eich cyflogwr fel arfer yn gofyn am nodyn ffitrwydd (neu Ddatganiad Ffit i Weithio) gan eich meddyg teulu neu feddyg ysbyty. Weithiau cyfeirir at nodiadau ffitrwydd fel datganiadau meddygol neu nodiadau meddyg."}, {"text_idx": "#000009", "text": "Pan fyddwch yn cyfrifo am faint o ddyddiau yr ydych wedi bod yn sa\u0302l, mae angen i chi gyfrif yr holl ddyddiau yn olynol yr ydych wedi bod yn sa\u0302l, gan gynnwys diwrnodau nad ydych fel arfer yn eu gweithio, er enghraifft penwythnosau a gwyliau banc."}, {"text_idx": "#000010", "text": "Sut y mae cael nodyn \"ffitrwydd\""}, {"text_idx": "#000011", "text": "Os oes arnoch angen nodyn ffitrwydd, cysylltwch a\u0302'ch meddygfa. Neu os ydych yn cael triniaeth mewn ysbyty, gofynnwch am un gan eich meddyg ysbyty."}, {"text_idx": "#000012", "text": "Bydd eich meddyg yn eich asesu, ac os bydd yn penderfynu bod eich iechyd yn effeithio ar eich ffitrwydd i weithio, gall roi nodyn ffitrwydd i chi a rhoi gwybod naill ai:"}, {"text_idx": "#000013", "text": "\"nad ydych yn ffit i weithio\" neu \"y gallech fod yn ffit i weithio o ystyried y cyngor canlynol\""}, {"text_idx": "#000014", "text": "Bydd eich meddyg yn dewis yr opsiwn \"gall fod yn ffit i weithio\" os yw o'r farn y gallwch wneud rhywfaint o waith, hyd yn oed os nad eich swydd arferol ydyw \u2013 gyda chymorth gan eich cyflogwr."}, {"text_idx": "#000015", "text": "Trafodwch y cyngor hwn a\u0302'ch cyflogwr i weld a allwch ddychwelyd i'r gwaith. Er enghraifft, gallai eich meddyg awgrymu newidiadau posibl, fel:"}, {"text_idx": "#000016", "text": "dychwelyd i'r gwaith yn raddol \u2013 er enghraifft, trwy ddechrau'n rhan-amsergweithio oriau gwahanol dros drocyflawni dyletswyddau neu dasgau gwahanolcael cymorth arall i wneud eich swydd \u2013 er enghraifft, os oes gennych boen yn eich cefn, osgoi codi pethau trwm"}, {"text_idx": "#000017", "text": "Os na all eich cyflogwr ddarparu ar gyfer y newidiadau a gynghorir gan eich meddyg, yna caiff y nodyn ffitrwydd ei drin fel pe bai'n dweud \"nad ydych yn ffit i weithio\"."}, {"text_idx": "#000018", "text": "Taliadau ar gyfer Nodiadau Ffitrwydd"}, {"text_idx": "#000019", "text": "Ni fydd meddyg byth yn codi ta\u0302l am ddarparu nodyn ffitrwydd os byddwch i ffwrdd o'r gwaith yn sa\u0302l am fwy na saith niwrnod."}, {"text_idx": "#000020", "text": "Ar gyfer salwch o saith niwrnod neu lai, gallai eich meddygfa godi ta\u0302l arnoch i ddarparu tystysgrif feddygol breifat."}, {"text_idx": "#000021", "text": "Er enghraifft, gallai rhai cyflogwyr ofyn am dystiolaeth feddygol gan weithwyr sy'n cymryd amser i ffwrdd o'r gwaith oherwydd salwch dro ar o\u0302l tro, hyd yn oed os byddant bob amser i ffwrdd o'r gwaith am saith niwrnod neu lai. Ni ellir defnyddio nodyn ffitrwydd at y diben hwn a gall meddyg godi ta\u0302l am roi tystysgrif breifat."}, {"text_idx": "#000026", "text": "Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information."}]